PATVIRTINTA

Kauno miesto savivaldybės

administracijos direktoriaus

2018 m. lapkričio 29 d.

įsakymu Nr. A-4049

**KVIETIMAS TEIKTI FIZINIO AKTYVUMO IR SPORTO PLĖTOJIMO SRITIES PROJEKTŲ PARAIŠKAS NR. 2019-3-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Sritis | Fizinio aktyvumo ir sporto plėtojimas |
| 2. | Prioritetai ir tinkamos veiklos | 2.1. Prioritetas – vaikų ir jaunimo sporto meistriškumo skatinimas. Veiklos pagal šį prioritetą:  2.1.1. Pasiruošimas oficialioms sporto varžyboms (Lietuvos čempionatams, Baltijos, Europos ir pasaulio čempionatams, pirmenybėms, žaidynėms) (tinkama tikslinė grupė nurodyta 5.1 papunktyje). Pasiruošimo procesas apima treniruočių organizavimą, vieną stovyklą (iki 14 kalendorinių dienų) per ketvirtį, ne daugiau kaip trejas kontrolines varžybas.  2.1.2. Dalyvavimas Lietuvos čempionatuose, pirmenybėse ir žaidynėse (tinkama tikslinė grupė nurodyta 5.1 ir 5.2 papunkčiuose).  2.2. Prioritetas – aktyvaus laisvalaikio ir fizinio aktyvumo veiklų organizavimas. Veiklos pagal šį prioritetą:  2.2.1. Sporto renginių (išskyrus Lietuvos čempionatus ir pirmenybes) organizavimas Kauno mieste (tinkama tikslinė grupė nurodyta 5.4 papunktyje)*.*  2.2.2. Tęstinės periodinės fizinio aktyvumo ir edukacinės (sveiko sportavimo tema) veiklos organizavimas, užtikrinant visų amžiaus ir socialinių grupių asmenų įtrauktį. Veiklos turi būti vykdomos ne trumpiau kaip 6 mėn. per metus, ugdomas dalyvių suvokimas apie fizinio aktyvumo naudą ir sveiko sportavimo ypatumus, išnaudojamos viešosios miesto erdvės (parkai, aikštės, stadionai ir kt.) (tinkama tikslinė grupė nurodyta 5.4 papunktyje). Prioritetas teikiamas nemokamoms veikloms.  2.2.3. Fizinio aktyvumo ir (arba) sporto renginiai, kurių turinys siejasi su Kauno – Europos kultūros sostinės 2022 m. koncepcija, organizuojami viešosiose miesto erdvėse (parkuose, aikštėse, stadionuose ir kt.).  2.3. Prioritetas – Kauno, kaip sporto miesto, įvaizdžio gerinimas. Veiklos pagal šį prioritetą:  2.3.1. Kauno miestą reprezentuojančių sporto žaidimų suaugusiųjų amžiaus grupės komandų, dalyvaujančių 2018–2019 m. ir 2019–2020 m. sezonais Europos klubiniuose turnyruose ir (arba) regioniniuose turnyruose, Lietuvos čempionate, sportinė veikla (tinkama tikslinė grupė nurodyta 5.3 papunktyje. Taip pat privaloma įtraukti 5.4 papunktyje nurodytą tikslinę grupę ir jai skirtas veiklas (labdaros ir paramos, socialinių, edukacinių akcijų ir kitų priemonių, skatinančių įvairaus amžiaus ir socialinių grupių asmenų įsitraukimą į sportinę veiklą, organizavimas).  2.3.2. Pasaulio, Europos čempionatų, pirmenybių, taurės varžybų, įtrauktų į atitinkamos sporto šakos tarptautinės federacijos oficialų sporto varžybų ir renginių kalendorių, organizavimas Kauno mieste (tinkama tikslinė grupė nurodyta 5.4 papunktyje. Taip pat privaloma įtraukti veiklas, skirtas šiai grupei (labdaros ir paramos, socialinių, edukacinių akcijų ir kitų priemonių, skatinančių įvairaus amžiaus ir socialinių grupių asmenų įsitraukimą į sportinę veiklą, organizavimas). |
| 3. | Projekto veiklų vykdymo vieta | * 1. Veiklų, nurodytų 2.1.1, 2.1.2, 2.3.1 papunkčiuose, vykdymo vieta neribojama.   2. Veiklų, nurodytų 2.2.1, 2.2.2., 2.2.3, 2.3.2 papunkčiuose, vykdymo vieta – Kauno miestas (išimtis taikoma Garliavos sporto centrui). |
| 4. | Planuojami rezultatai pagal prioritetus | 4.1. Pagal prioritetą „Vaikų ir jaunimo sporto meistriškumo skatinimas“ siekiami rezultatai:  4.1.1. Suteiktos sporto mokymo (užimtumo) paslaugos mokyklinio amžiaus vaikams ir jaunimui (6–19 m. imtinai) – 800 asmenų.  4.1.2. Lietuvos čempionatuose, pirmenybėse ir žaidynėse dalyvavusių sportininkų dalis (proc.) nuo viso 2.1.1 papunktyje nurodytoje veikloje dalyvavusiųjų skaičiaus.  4.3. Pagal prioritetą „Kauno, kaip sporto miesto, įvaizdžio gerinimas“ siekiami rezultatai:  4.2.1. Nacionalinius čempionatus laimėjusių komandų skaičius – 4.  4.2.2. Sportinių žaidimų sporto šakų, kurių nacionalinėse aukščiausiose lygose dalyvauja Kauno miesto komandos, skaičius – 6.  4.2.3. Reprezentacinių sporto renginių skaičius – 3.  4.2.4. Įtrauktų į socialines veiklas dalyvių skaičius – 800.  4.3. Pagal prioritetą „Aktyvaus laisvalaikio ir fizinio aktyvumo veiklų organizavimas“ siekiami rezultatai:  4.3.1. Sporto renginių skaičius – 60.  4.3.2. Dalyvaujančiųjų sporto renginiuose skaičiaus augimas (proc.) – ne mažiau kaip 5 proc., palyginti su praėjusiais metais.  4.3.3. Į reguliarią fizinio aktyvumo veiklą įtraukta ne mažiau nei 20 tūkstančių žmonių. |
| 5. | Tikslinė grupė | 5.1. Vaikai ir jaunimas (6–19 m. imtinai), kurie nesportuoja biudžetinėse Kauno sporto mokyklose ir nėra ugdomi pagal neformaliojo vaikų švietimo programas (pareiškėjo organizacijoje).  5.2 Vaikai ir jaunimas (6–19 m. imtinai), kurie nesportuoja biudžetinėse Kauno sporto mokyklose ir yra ugdomi pagal neformaliojo vaikų švietimo programas (pareiškėjo organizacijoje).  5.3. Kauno miesto sportinių žaidimų suaugusiųjų amžiaus grupės komandos, dalyvaujančios 2018–2019 m. ir 2019–2020 m. sezonais Europos klubiniuose turnyruose ir (arba) regioniniuose turnyruose, Lietuvos čempionate.  5.4. Kauno miesto bendruomenė. |
| 6. | Finansavimo intensyvumas | 6.1. Projektui įgyvendinti iš Kauno miesto savivaldybės (toliau – Savivaldybė) biudžeto gali būti skiriama lėšų iki 80 proc. tinkamų finansuoti projekto išlaidų padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas.  6.2. Finansuojami 2019 m. vykdomi projektai. Vėliausia galima projekto įgyvendinimo pabaiga – 2019 m. gruodžio 31 d. |
| 7. | Reikalavimai pareiškėjui ir partneriui | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (sporto asociacijos, federacijos, sporto klubai, viešosios įstaigos ir kt., išskyrus biudžetines įstaigas), veikiantys ne trumpiau nei vienus metus kūno kultūros ir sporto srityje.  7.2. Pareiškėjais negali būti juridiniai asmenys, vykdantys neįgaliųjų kūno kultūros ir sporto srities veiklas, kurios yra tinkamos finansuoti pagal neįgaliųjų socialinės integracijos per kūno kultūrą ir sportą projektus (Neįgaliųjų socialinės integracijos per kūno kultūrą ir sportą projektų atrankos konkurso organizavimo 2019–2020 metais nuostatai, patvirtinti Lietuvos Respublikos socialinės apsaugos ir darbo ministro 2018 m. spalio 1 d. įsakymu Nr. A1-533 „Dėl Neįgaliųjų socialinės integracijos per kūno kultūrą ir sportą projektų atrankos konkurso organizavimo 2019–2020 metais nuostatų patvirtinimo“).  7.3. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Savivaldybės biudžeto lėšų (jeigu buvo skirta) panaudojimą.  7.4. Finansavimas pareiškėjui negali būti skiriamas, jeigu:  7.4.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;  7.4.2. pareiškėjas paraiškoje arba jos prieduose pateikė klaidinančią informaciją;  7.4.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;  7.4.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.  7.5. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje.  7.6. Projekto partneriu (-iais) laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt.), išskyrus biudžetines įstaigas. Veiklai, nurodytai 2.2.3 papunktyje, privaloma partnerystė su Kauno mieste veikiančia aukštąja mokymo įstaiga ir (arba) kolegija bei VšĮ „Kaunas 2022“.  7.7. Jeigu paraiška teikiama kartu su projekto partneriu (-iais), pareiškėjas ir projekto partneris (-iai) prieš Savivaldybės biudžeto lėšų naudojimo sutarties pasirašymą turi sudaryti jungtinės veiklos (partnerystės) sutartį.  7.8. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.  7.9. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.  7.10. Už projekto įgyvendinimą atsakingas pareiškėjas. |
| 8. | Paraiškos rengimo ir pateikimo tvarka ir terminai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:  8.1.1. programos „Iniciatyvos Kaunui“ projekto finansavimo paraišką, parengtą pagal Kauno miesto savivaldybės administracijos direktoriaus 2018 m. lapkričio 9 d. įsakymu Nr. A-3784 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ patvirtintą formą. Pareiškėjas turi užpildyti kiekvieną paraiškos dalį, vadovaudamasis paraiškos formoje pateiktais paaiškinimais. Pareiškėjo deklaracija turi būti pasirašyta pareiškėjo vadovo ar jo įgalioto asmens. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos priedas). Pareiškėjas atsako už paraiškoje nurodytų duomenų teisingumą;  8.1.2. kitus dokumentus:  8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;  8.1.2.2. įstaigos vadovo įgaliojimą teikti paraišką (jeigu paraišką teikia ne įstaigos vadovas)  8.1.2.3. pareiškėjo ir kitų finansavimo šaltinių įnašą pagrindžiančius dokumentus;  8.1.2.4. kitą informaciją, pagrindžiančią finansavimo reikalingumą ar papildančią projekto aprašymą.  8.2. Paraiška gali būti teikiama vienu iš būdų: raštu arba elektroniniu būdu adresu <http://iniciatyvos.kaunas.lt>.  8.3. Raštu teikiama paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, siunčiami paštu arba pristatomi į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų lapai (jeigu dokumentai pateikiami užsienio kalba, jie turi būti išversti į lietuvių kalbą) turi būti sunumeruoti eilės tvarka. Ranka užpildytos paraiškos nepriimamos.  8.4. Jei paraiška su pridedamais dokumentais teikiama elektroniniu būdu adresu <http://iniciatyvos.kaunas.lt>, pareiškėjas užpildo paraiškos formą („Excel“ formatu), pasirašo pareiškėjo deklaraciją ir kartu su pridedamais dokumentais PDF formatu įkelia į sistemą.  8.5. Galutinis paraiškos pateikimo terminas – 2019 m. sausio 4 d.Jei paraiška siunčiama paštu, pateikimo data laikoma pašto antspaudo data. Jei paraiška teikiama elektroniniu būdu adresu <http://iniciatyvos.kaunas.lt>, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę, galutinis terminas yra 2019 m. sausio 4 d. 15 val.  8.6. Gautos paraiškos yra registruojamos. Po nustatyto termino pateiktos paraiškos nenagrinėjamos.  8.7. Tas pats pareiškėjas gali teikti tik vieną paraišką pagal vieną atitinkamos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos ir neperduodamos administracinei atitikčiai ir tinkamumui vertinti.  8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamos finansuoti išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:  9.1.1. tiesiogiai susijusios su projekto, kuriam skiriamas finansavimas, įgyvendinimu;  9.1.2. būtinos projektui įgyvendinti ir atitikti skaidraus finansų valdymo, sąnaudų efektyvumo principus;  9.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant projekto tikslų);  9.1.4. faktiškai patirtos išlaidos nuo to 2019 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį.  9.2. Tinkamos finansuoti projekto vykdymo išlaidos turi sudaryti ne mažiau kaip 80 proc. visų Savivaldybės prašomų finansuoti tinkamų išlaidų. Vykdymo išlaidų kategorijai priskiriamos šios išlaidos:  9.2.1. išlaidos projektą vykdančių asmenų darbo užmokesčiui (įskaitant visus privalomus mokesčius);  9.2.2. išlaidos pagal atlygintinų paslaugų sutartis, sportinės veiklos sutartis, pagal verslo liudijimus ar individualios veiklos pažymėjimus ir kt. sutartis, jeigu jos identifikuojamos ir priskiriamos išskirtinai projekto reikmėms (asmenims, turintiems reikiamą kvalifikaciją, t. y. sporto treneriams, psichologams, lektoriams, ne daugiau kaip 25 Eur už 1 val. (valandinis atlygio dydis netaikomas sportinės veiklos sutartims ir 2.3.1 papunktyje nurodytai veiklai);  9.2.3. sporto bazės nuomos išlaidos;  9.2.4. sporto inventoriaus ir įrangos nuomos ir įsigijimo išlaidos;  9.2.5. transporto ir kelionių išlaidos (degalai, transporto nuoma, bilietai, išskyrus kelionės draudimą);  9.2.6. teisėjavimo išlaidos (maistpinigiai ir (arba) teisėjavimo paslaugos);  9.2.7. išlaidos greitosios medicinos pagalbos paslaugoms varžybų ir renginių metu;  9.2.8. išlaidos prizams ir apdovanojimams varžybų ir renginių metu (taurės, medaliai, diplomai);  9.2.9. apgyvendinimo ir maitinimo sporto varžybų, kitų sporto renginių metu išlaidos (kaip reglamentuojama Lietuvos Respublikos teisės aktuose). Šios išlaidos finansuojamos tik tuo atveju, jei pareiškėjas ne mažiau kaip 20 procentų išlaidų apmoka iš kitų finansavimo šaltinių;  9.2.10. mokomųjų treniruočių stovyklų, rengiamų ne Kauno mieste išlaidos. Jos finansuojamos tik tuo atveju, jei pareiškėjas ne mažiau kaip 20 procentų išlaidų apmoka iš kitų finansavimo šaltinių);  9.2.11. išlaidos dienpinigiams sportininkams ir treneriams, dalyvaujantiems sporto renginiuose užsienyje (kaip reglamentuojama Lietuvos Respublikos teisės aktuose) (taikoma 2.1.1 ir 2.3.1 papunkčiuose nurodytoms veikloms). Šios išlaidos finansuojamos tik tuo atveju, jei pareiškėjas ne mažiau kaip 20 procentų išlaidų apmoka iš kitų finansavimo šaltinių;  9.2.12. išlaidos savanoriškai veiklai organizuoti (maitinimas, kelionė, priemonės), kaip reglamentuojama Lietuvos Respublikos savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugo ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;  9.2.13. išlaidos projekto sklaidos ir viešinimo paslaugoms;  9.2.14. išlaidos starto mokesčiams;  9.2.15. sporto aprangos (naudojant Kauno miesto logotipą) varžyboms įsigijimo išlaidos (taikoma 2.3.1 papunktyje nurodytai veiklai);  9.2.16. priemonių, prekių, reikmenų, medžiagų įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms;  9.2.17. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms.  9.3. Tinkamos projekto administravimo išlaidos gali sudaryti iki 20 proc. visų iš Savivaldybės prašomų finansuoti tinkamų išlaidų. Administravimo išlaidų kategorijai priskiriamos šios išlaidos:  9.3.1. atlygis už darbą projektą administruojantiems asmenims (projekto vadovui ir finansininkui), įskaitant visus privalomus mokesčius;  9.3.2. kitos projekto administravimo išlaidos – transporto, pašto, fakso, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.3.1 papunktyje nurodytoms išlaidų rūšims. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą). |
| 10. | Netinkamos finansuoti išlaidos | 10.1. Projekto rengimo išlaidos.  10.2. Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis.  10.3. Baudos, delspinigiai, išlaidos finansinėms nuobaudoms.  10.4. Bylinėjimosi išlaidos.  10.5. Išlaidos paskolų palūkanoms ir skoloms padengti.  10.6. Išlaidos pastatų ir patalpų remontui.  10.7. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.  10.8. Projekto įgyvendinimo išlaidos, finansuojamos iš kitų finansavimo šaltinių.  10.9. Tapačios projekto įgyvendinimo išlaidos, dengiamos iš kitų finansavimo šaltinių.  10.10. Išlaidos ilgalaikiam materialiajam ir nematerialiajam turtui (pagal Lietuvos Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).  10.11. Dienpinigiai sportininkams ir treneriams, dalyvaujantiems sporto renginiuose užsienyje (kaip reglamentuojama Lietuvos Respublikos teisės aktuose) (netaikoma 2.1.1 ir 2.3.1 papunkčiuose nurodytoms veikloms).  10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.  10.13. Išlaidos, skirtos labdarai ir paramai.  10.14. Sporto aprangos įsigijimo išlaidos (netaikoma 2.3.1 papunktyje nurodytoms veikloms).  10.15. Išlaidos oficialiam varžybų organizavimo mokesčiui padengti.  10.16. Išlaidos, projekto biudžete įvardytos kaip nenumatytos išlaidos. |
| 11. | Projektų paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. Paraiškų vertinimą organizuoja ir koordinuoja Savivaldybės administracijos Plėtros programų ir investicijų skyrius.  11.2. Projektų paraiškų vertinimo ir atrankos procedūros vykdomos vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.  12.2. Kauno miesto savivaldybės 2018–2020 metų strateginis veiklos planas, patvirtintas Kauno miesto savivaldybės tarybos 2018 m. vasario 6 d. sprendimu Nr. T-4 „Dėl Kauno miesto savivaldybės 2018–2020 metų strateginio veiklos plano patvirtinimo“.  12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.  12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto administracijos direktoriaus 2017 m. spalio 27 d. įsakymu Nr. A-3922 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 13. | Projekto viešinimo reikalavimai | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. |
| 14. | Informacijos teikimas | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Plėtros programų ir investicijų skyriaus Strateginio planavimo, programų ir jaunimo politikos poskyrio vyriausioji specialistė Evelina Revuckaitė ir specialistė Greta Jorudaitė, tel. (8 37) 42 29 14.  14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Savivaldybės administracijos Sporto skyriaus vyriausioji specialistė Jurga Navickienė, tel. [(8 37) 73 35 16](tel:%20(8%2037)%2073%2035%2016).  14.3. Užklausos raštu teikiamos el. paštu [iniciatyvos@kaunas.lt](mailto:iniciatyvos@kaunas.lt).  14.4. Dažnai užduodamų klausimų skyrius (DUK) tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_